ଏକଦା ହିନ୍ଦୀ ଚଳଚ୍ଚିତ୍ର ଜଗତରେ ଅଭିନେତ୍ରୀ ଅମୃତା ସିଂ ଏକ ବଡ ନାମ ଥିଲା । ତାଙ୍କ ସମୟରେ ସେ ଅନେକ ସୁପରହିଟ୍ ଚଳଚ୍ଚିତ୍ର ମାନଙ୍କରେ କାମ କରିଛନ୍ତି । ଗୁରୁତ୍ତ୍ୱପୂର୍ଣ୍ଣ କଥା ଏହିକି ଯେ ୧୯୯୧ ମସିହାରେ ଅମୃତା ତାଙ୍କ ଠାରୁ ୧୨ ବର୍ଷ ସାନ ଅଭିନେତା ସୈଫ ଅଲୀ ଖାନଙ୍କୁ ବିବାହ କରିଥିଲେ । ଦୀର୍ଘ ୧୩ ବର୍ଷପରେ, ଅମୃତା ଏବଂ ସୈଫ ୨୦୦୪ ମସିହାରେ ଛାଡପତ୍ର ଦେଇ ଦୁହେଁ ପରସ୍ପର ଠାରୁ ଅଲଗା ହୋଇ ଯାଇଥିଲେ ।
ଅମୃତା ସିଂଙ୍କ ନାମ ସୈଫ ଅଲୀ ଖାନଙ୍କ ପୂର୍ବରୁ ଭାରତୀୟ କ୍ରିକେଟ୍ ଦଳର ପ୍ରଶିକ୍ଷକ ରବି ଶାସ୍ତ୍ରୀ ଏବଂ ଦିଗଜ୍ଜ ଅଭିନେତା ସନ୍ନି ଦେଓଲଙ୍କ ସହିତ ମଧ୍ୟ ଯୋଡି ହୋଇସାରିଛି । ଅମୃତା ଏବଂ ରବି ପରସ୍ପରଙ୍କୁ ଭଲ ପାଉଥିଲେ ଏବଂ ଦୁହେଁ ପରସ୍ପରର ଜୀବନସାଥୀ ହେବାକୁ ମଧ୍ୟ ମନସ୍ଥ କରିଥିଲେ, କିନ୍ତୁ ପରବର୍ତ୍ତୀ ସମୟରେ ସେମାନଙ୍କ ପଥ ଅଲଗା ଅଲଗା ହୋଇଗଲା ।
କ୍ରିକେଟ୍ ଏବଂ ଚଳଚ୍ଚିତ୍ର ଜଗତ ସହିତ ସମ୍ବନ୍ଧ ଥିବା ଏହି ଦୁଇ ତାରକା ସେହି ସମୟରେ ଏକ ପତ୍ରିକା ପାଇଁ ଫଟୋସୁଟ୍ ମଧ୍ୟ କରିଥିଲେ । ପତ୍ରିକାର ଫଟୋସୁଟ୍ ସମୟରେ ରବି ଏବଂ ଅମୃତା ସେମାନଙ୍କ ସମ୍ପର୍କକୁ ସର୍ବସାଧାରଣରେ ସ୍ୱୀକାର କରିଥିଲେ ।
କୁହାଯାଉଛି କି ରବି ଶାସ୍ତ୍ରୀ ଏବଂ ଅମୃତା ସିଂଙ୍କ ନିର୍ବନ୍ଧ ମଧ୍ୟ ହୋଇଯାଇଥିଲା । ଦୁହେଁ ଖୁବ୍ ଶୀଘ୍ର ବିବାହ ମଧ୍ୟ କରିବାକୁ ଯାଉଥିଲେ, କିନ୍ତୁ ବିବାହ ସମ୍ଭବପର ହୋଇ ପାରିନଥିଲା ଏବଂ ବହୁତ ଶୀଘ୍ର ଏହି ସମ୍ପର୍କ ଶେଷ ହୋଇଗଲା । କହିରଖୁଛୁ କି ୮୦ ଦଶକରେ ଉଭୟ ପରସ୍ପରଙ୍କ ନିକଟତର ହୋଇଥିଲେ । ସେହି ସମୟରେ ରବି ଶାସ୍ତ୍ରୀ କ୍ରିକେଟ୍ ଜଗତରେ ଜଣେ ଜଣାଶୁଣା ନାମ ଥିଲେ । ଅପରପକ୍ଷରେ ଅମୃତା ସିଂ ମଧ୍ୟ ଚଳଚ୍ଚିତ୍ର ଜଗତ ମାଧ୍ୟମରେ ଲୋକଙ୍କ ହୃଦୟ ଜିତିବାରେ ସକ୍ଷମ ହୋଇପାରି ଥିଲେ । ଉଭୟ ସେଲିବ୍ରିଟି ଦୀର୍ଘ ସମୟ ପରେ ୧୯୮୬ ମସିହାରେ ନିର୍ବନ୍ଧ କରିଥିଲେ, କିନ୍ତୁ ପରବର୍ତ୍ତୀ ସମୟରେ ସମ୍ପର୍କ ଖରାପ ହୋଇଗଲା ଏବଂ ବିନା ବିବାହରେ ଏହି ସମ୍ପର୍କ ସମାପ୍ତ ହୋଇଗଲା ।
ରବି ଏବଂ ଅମୃତାଙ୍କ ସମ୍ପର୍କ ସମାପ୍ତ ହେବା ପରେ ଦୁହେଁ ନିଜ ନିଜ କ୍ୟାରିୟରରେ ଅଗ୍ରଗତି କରିଥିଲେ । ୧୯୯୦ ମସିହାରେ ରବି ଶାସ୍ତ୍ରୀ ରିତୁଙ୍କୁ ବିବାହ କରିଥିବା ବେଳେ ୧୯୯୧ ମସିହାରେ ଅମୃତା ସିଂ ଅଭିନେତା ସୈଫ ଅଲୀ ଖାନଙ୍କ ସହିତ ଘର ବସାଇଥିଲେ । ସୈଫ ଏବଂ ଅମୃତାଙ୍କ ୨୦୦୪ ମସିହାରେ ଛାଡପତ୍ର ହୋଇଥିଲା । ଅପରପକ୍ଷେ ରବି ଏବଂ ରିତୁଙ୍କ ସମ୍ପର୍କ ମଧ୍ୟ ୨୦୧୨ ମସିହାରେ ଭାଙ୍ଗି ଯାଇଥିଲା ।
